**IZJAVA ZA PONUDNIKA**

Naziv ponudnika:

Sedež (naslov) ponudnika:

S podpisom te izjave pod kazensko in materialno odgovornostjo izjavljamo, da:

- sprejemamo vse pogoje in ostale zahteve iz dokumentacije za javno naročilo z oznako NMVIM‑21/2018, katerega predmet je prilagoditve novih funkcionalnosti sistema za podporo naročniku IM z ostalimi sistemi v omrežju HKOM;

- bomo na zahtevo naročnika brez odlašanja predložili vsa potrebna dokazila, ki izkazujejo izpolnjevanje zahtevanih pogojev, morebiti potrebna pooblastila za preveritev izpolnjevanja zahtevanih pogojev oziroma podatkov, podatke o naslovih, kjer je mogoče preveriti izpolnjevanje pogojev oziroma vse potrebno za pregled in preveritev ponudbe;

- so podatki in dokumenti, ki so podani v ponudbi, resnični in da elektronske verzije v informacijskem sistemu e-JN priloženih dokumentov ustrezajo originalu ter da za podane podatke, njihovo resničnost in ustreznost dokumentov prevzemamo popolno odgovornost;

- naši družbi in osebam, ki so članice upravnega, vodstvenega ali nadzornega organa družbe ali osebam, ki imajo pooblastila za njeno zastopanje ali odločanje ali nadzor v njej, ni bila izrečena pravnomočna sodba, ki ima elemente kaznivih dejanj navedenih v prvem odstavku 75. člena ZJN‑3;

- na dan oddaje ponudbe izpolnjujemo obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri imamo sedež, ali predpisi države naročnika, oziroma vrednost teh neplačanih zapadlih obveznosti na dan oddaje ponudbe ali prijave ne znaša 50 eurov ali več. Na dan oddaje ponudbe imamo predložene vse obračune davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe;

- naša družba na dan, ko poteče rok za oddajo ponudb ni uvrščena v evidenco gospodarskih subjektov z negativnimi referencami iz a) točke četrtega odstavka 75. člena ZJN‑3;

- naši družbi v zadnjih treh letih pred potekom roka za oddajo ponudbe pristojni organ Republike Slovenije ali druge države članice ali tretje države ni ugotovil najmanj dveh kršitev v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri nam je bila s pravnomočno odločitvijo ali več pravnomočnimi odločitvami izrečena globa za prekršek;

- izpolnjujemo vse zahtevane pogoje za sodelovanje iz poglavja 9.1.2 (Tehnična sposobnost) in 9.1.3 (Strokovna sposobnost) Navodil gospodarskim subjektom za pripravo ponudbe za javno naročilo po postopku naročila male vrednosti z oznako NMVIM-21/2018;

- bomo v primeru, da bomo izbrani na predmetnem javnem naročilu, naročniku na njegov poziv, v roku osmih dni od prejema poziva, posredovali podatke o svojih ustanoviteljih, družbenikih, delničarjih, komanditistih ali drugih imetnikih poslovnih deležev in podatke o imetniških deležih navedenih oseb, gospodarskih subjektih, za katere se glede na določbe zakona, ki ureja gospodarske družbe, šteje, da so z nami povezane družbe. Če bomo v ponudbi prijavili sodelovanje drugih gospodarskih subjektov in bo vrednost del, ki jih bo podizvajalec izvedel v tem naročilu, višji od 10.000 EUR brez DDV, bomo navedene podatke v navedenem roku posredovali tudi za te gospodarske subjekte.